recursal/SuperWikiNEXT-32B huggingface dataset:
**ஜான் பிராங்கிளின் எண்டர்ஸ்** (*John Franklin Enders*, பெப்ரவரி 10, 1897 – செப்டம்பர் 8, 1985) என்பவர் நோபல் பரிசு பெற்ற அமெரிக்காவைச் சேர்ந்த உயிரியல் அறிவியலாளர் ஆவார். "நவீன தடுப்பு மருந்துகளின் தந்தை" என்று போற்றப்படுகிறார்.

வாழ்க்கையும் கல்வியும்
----------------------

இவரது தந்தை ஒரு வங்கியாளர் ஆவார். இவர் நோவா வெப்ஸ்டர் பள்ளியிலும், நியூ ஹாம்ஷையரில் உள்ள செயிண்ட் பால் பள்ளியிலும் படித்தார். 1915-இல் யேல் பல்கலைக்கழகத்தில் சேர்ந்தார். இரண்டே ஆண்டுகளில் படிப்பை நிறுத்திவிட்டு அமெரிக்க இராணுவத்தில் சேர்ந்தார் முதல் உலகப்போருக்குபின் மீண்டும் யேல் பல்கலைக்கழகத்தில் சேர்ந்து,1920-இல் பட்டம் பெற்றார். பிறகு கொஞ்சகாலம் தொழில் செய்துவந்து அதில் திருப்தி ஏற்படாமல் ஹார்வர்டு பல்கலைக்கழகத்தில் சேர்ந்து ஆங்கில ஆசிரியராக ஆகும் நோக்கோடு நான்கு ஆண்டுகள் ஆங்கில இலக்கியம் படித்தார். அந்தத் தொழிலிலும் அவருக்குத் திருப்தி இல்லை. நுண்ணுயிரியல் மற்றும் நோய்த் தடுப்பியல் படிப்பில் முனைவர் பட்ட மாணவராகச் சேர்ந்தார். 1930-இல் நுண்ணுயிர்களால் ஏற்படும் நோய்கள்குறித்த ஆய்வுக் கட்டுரையைச் சமர்பித்தார்.

பணிகள்
------

ஹார்வர்டு பல்கலைக்கழகத்தில் பணிக்குச் சேர்ந்து, நுண்ணுயிர்களின் வீரியத்தன்மை மற்றும் உடலின் நோய் எதிர்ப்புச் சக்தியின் ஆற்றல்குறித்த சில காரணிகளை ஆராய்ந்தார். 1938இல் தன் குழுவினருடன் இணைந்து பொன்னுக்கு வீங்கி அம்மை நோய் உண்டாக்கும் வைரசு குறித்து ஆய்வு மேற்கொண்டார். அதைக் குணப்படுத்தும் நோய் எதிர்ப்பு ஆற்றல் மருந்தைக் கண்டு பிடித்தார். 1946இல் பாஸ்டனில் உள்ள குழந்தைகள் மருத்துவ மையத்தில் தொற்று நோய்கள்குறித்து ஆய்வு செய்யும் ஒரு ஆய்வகத்தை நிறுவுமாறு கேட்டுக்கொள்ளப்பட்டார். மனிதனுக்கு வைரஸ் நுண்ணுயிர்களால் ஏற்படும் நோய்கள் குறித்து இவரது வழிகாட்டுதலின் கீழ் மிகச்சிறந்த முறையில் ஆய்வுகள் மேற்கொள்ளப்பட்டன.

நோபல் பரிசு
-----------

போலியோ தடுப்பு மருந்து தயாரிப்புக்குக் காரணமாக அமைந்த புதிய,ஆபத்தில்லாத முறையிலான போலியோமை யெலிஸ்ட் (poliomyelitis) வைரஸ்கள் உற்பத்திக்கான ஆய்வுக்காக டி. எச்.வெல்லர் மற்றும் எப்.சி.ராபின்ஸ் இருவருடன் இணைந்து இவருக்கு 1954ஆம் ஆண்டுக்கான மருத்துவத்துக்கான நோபல் பரிசு வழங்கப்பட்டது. இவர்களின் ஆய்வுமூலம் அறிவியலாளர்களால் போலியோ வைரஸ்களை மிகுதியான அளவில் உற்பத்தி செய்ய இயன்றது. இந்த ஆய்வு முறை போலியோ மருந்துத் தயாரிப்புக்கு மட்டுமல்லாமல் பிற வைரஸ்களைப் பற்றிய ஆய்வுகள் மேற்கொள்ளவும் உதவியது.

குறிப்புகள்
-----------

1. ↑  எஆசு:10.1098/rsbm.1987.0008  
This citation will be automatically completed in the next few minutes. You can jump the queue or expand by hand
2. ↑  எஆசு:10.1007/978-3-540-70523-9\_1  
This citation will be automatically completed in the next few minutes. You can jump the queue or expand by hand
**அக்கனாபுரம்** (*Akkanapuram*) தமிழ்நாட்டில் விருதுநகர் மாவட்டம், வத்திராயிருப்பு வட்டம், வத்திராயிருப்பு ஊராட்சி ஒன்றியத்தில் உள்ள அக்கனாபுரம் ஊராட்சியில் அமைந்துள்ள சிற்றூராகும். இந்த கிராமமானது அக்கனாபுரம் மற்றும் அக்கனாபுரம் காலனி ஆகிய இரு பகுதிகளாக பிரிந்துள்ளது. இக்கிராமானது ஸ்ரீவில்லிப்புத்தூர் (21 கி.மீ), பள்ளபட்டி (27 கி.மீ), விருதுநகர் (28 கி.மீ), சிவகாசி (29 கி.மீ) மற்றும் மதுரை விமான நிலையத்திலிருந்து 50 கி.மீ. தொலைவில் அமைந்துள்ளது. கிராமத்தில் வாழும் பெரும்பாலான மக்கள் மறவர், நாயக்கர், பறையர் சமுதாயத்தைச் சேர்ந்தவர்கள் ஆவர்.

வரலாறு
------

நாயக்கர்களின் காலத்தில், அந்த கிராமத்தை திருமால் நாயக்கர் மன்னரின் அரசிகளில் ஒருவரான அக்கம்மாள் என்பாருக்கு வழங்கப்பட்டது. எனவே அந்தக் கிராமத்திற்கு அக்கம்மாள்புரம் என்று பெயரிடப்பட்டது, பின்னர் அப்பெயரானது மருவி அதன் தற்போதைய பெயரான அக்கனாபுரம் என அழைக்கப்படுகிறது.

மேற்கோள்கள்
-----------

1. ↑  "Census of India 2011 Total population and population of scheduled castes and scheduled tribes for village panchayats and panchayat unions Virudhunagar District" (PDF). *Directorate of Census Operations Tamil Nadu*. 6 November 2015 அன்று பார்க்கப்பட்டது.
2. ↑  "Akkanapuram- Watrap". 6 November 2015 அன்று பார்க்கப்பட்டது.
3. ↑  "Akkanapuram". 6 November 2015 அன்று பார்க்கப்பட்டது.
**வீட்டுக் காவல்** அல்லது **வீட்டுச் சிறை** என்பது ஒருவரை சிறையில் அடைப்பதற்குப் பதிலாக அவரின் நடமாட்டத்தையும், பிறருடன் நேரடியாகவோ, மறைமுகவாகவோ மற்றும் தொலைத் தொடர்பு மற்றும் தகவல் தொழில் வசதிகள் மூலம் வெளி உலகத்தினருடன் தொடர்பு கொள்ள இயலாத வகையில் தனிமைப்படுத்த, அவரது வீட்டிலேயே முடக்கி வைப்பதாகும்.

ஒரு அரசின் கொள்கைகளை எதிர்த்து, மக்களை போராட்டத்தில் ஈடுபடுத்தும், அரசியல்செல்வாக்கு மிக்க அரசியல் அதிருப்தியாளர்களை, நீதிமன்ற ஆணை மூலம் காவல் துறையினர், சிறையில் அடைப்பதற்கு பதிலாக அவர் தங்கியிருக்கும் வீட்டிலேயே வெளி உலகத் தொடர்புகள் இன்றி தனிமைப் படுத்தி வைத்துவிடுவர். வீட்டுச் சிறையில் வைக்கப்படுபவர் யாரிடனும் தொடர்பு கொள்ள முடியாதவாறு, வீட்டைச் சுற்றி காவலர்கள் நிறுத்தப்படுவர். மேலும் தொலைபேசி, அலைபேசி, இணைய வசதிகளின் இன்றி வெளி உலக தொடர்புகள் துண்டிக்கப்படும்.

வீட்டுக் காவலில் வைக்கப்பட்ட சிலர்
----------------------------------

அரசிற்கு எதிரான அதிருப்தி உணர்வுகளை தூண்டி, பொதுமக்களை அரசிற்கு எதிராக வன்முறையில் அல்லது போராட்டங்களில் இறங்காதவாறு, மக்கள் செல்வாக்கு மிக்கவர்கள் பல நாடுகளில் வீட்டுக் காவலில் வைக்கப்பட்டுள்ளனர். அவர்களில் சிலர்:

### இந்தியா

காஷ்மீர் பிரிவினையைத் தூண்டியதற்காக இந்திய அரசால் சேக் அப்துல்லா, காஷ்மீருக்கு வெளியே, தமிழ்நாட்டின் கொடைக்கானலில் ஒரு வீட்டில் தடுத்து வைக்கப்பட்டார்.

### மியான்மர்

ஆங் சான் சூச்சியை மியான்மர் நாட்டின் இராணுவ அரசு மூன்று முறை வீட்டுக் காவலில் தடுத்து வைத்தது. இவர் வீட்டுக் காவலில் 15 ஆண்டுகள் கழித்துள்ளார்.

### இந்தோசீனா

இந்தோசீனா நாட்டின் முதல் அதிபர் சுகர்ணோ, இராணுவ ஆட்சித் தலைவர் சுகர்தோவால், 1967இல் வீட்டுக் காவலில் வைக்கப்பட்டார்.

### பாகிஸ்தான்

பாகிஸ்தான் நாட்டில் 1977இல் இராணுவப் புரட்சியின் மூலம் ஆட்சிக்கு வந்த இராணுவத் தலைவர் முகமது ஜியாவுக் ஹல், பிரதமர் பதவியிலிருந்த சுல்பிக்கார் அலி பூட்டோவை நீக்கி, வீட்டுக் காவலில் வைத்தனர். பின்னர் 1979இல் நீதிமன்றம் புட்டோவிற்கு மரண தண்டனை விதித்தது. நவாஸ் செரிப், இம்ரான் கான் போன்ற மக்கள் செல்வாக்கு மிக்க அரசியல் தலைவர்கள் பெர்வேஸ் முஷாரஃப்பால், பாகிஸ்தானில் வீட்டுக் காவலில் வைக்கப்பட்டனர்.

### ரோமன் கத்தோலிக்க திருச்சபை

கலீலியோ கலிலி, சூரியனை மையமாகக் கொண்டு புவியும் மற்ற கிரகங்களும் சுற்றுகிறது என்ற உண்மையை, கிறித்தவ சமய நம்பிக்கைகளுக்கு எதிரான கருத்தை வெளிபடுத்தியமைக்காக 1642 முதல் இறக்கும் வரை கத்தோலிக்க திருச்சபையின் ஆணையின் பேரில் வீட்டுக் காவலில் வைக்கப்பட்டார்.

மேற்கோள்கள்
-----------

1. ↑  Levinson, David. (2002). *Encyclopedia of Crime and Punishment: Volumes I-IV.* SAGE Publications. p. 859. ISBN 978-0-7619-2258-2
2. ↑  Marshall, Andrew (2009-08-11). "Burma Court Finds Aung San Suu Kyi Guilty". TIME. 2009-08-14 அன்று மூலம் பரணிடப்பட்டது. 2010-11-15 அன்று பார்க்கப்பட்டது. Unknown parameter `|=` ignored (உதவி)
**அனைத்து கணம்** (*Universal Set*) என்பது ஒரு குறிப்பிட்ட விவாதத்திற்கு எடுத்துக் கொண்ட அனைத்து உறுப்புகளையும் உள்ளடக்கிய தொகுப்புகளின் கணம் ஆகும். அனைத்து கணம் **U** என்ற குறியீட்டால் குறிப்பிடப்படும்.

எடுத்துக்காட்டு
---------------

தற்சமயம் நாம் எடுத்துக் கொண்ட விவாதத்தில் இயல் எண்களின் கணம், நிறைவெண்களின் கணம், முழு எண்களின் கணம், விகிதமுறு எண்களின் கணம், விகிதமுறா எண்களின் கணம், மெய் எண்களின் கணம் முதலியவற்றை கொண்டிருந்தால், இவற்றில் உள்ள அனைத்து கணங்களையும் உள்ளடங்கிய கலப்பெண்கள் அல்லது சிக்கலெண்களின் கணமானது, இவ்விடத்தில் அனைத்து கணம் ஆகும்.

வென்படம்
--------

வென்படம் மூலமாக அனைத்து கணத்திற்கும் நிரப்பு கணத்துக்குமுள்ள தொடர்பு.
கணிதத்தில், கணங்களுக்கிடையிலான உறவுகளைக் குறிக்கவும் மற்றும் கணச்செயல்களை பார்த்து புரிந்து கொள்ளவும் நாம் பயன்படுத்தும் வரைபட விளக்கங்கள் படங்கள் என்று அழைக்கப்படுகின்றன.

மேற்கோள்கள்
-----------

1. ↑  முனைவர்.ஏ.சந்திரசேகரன். *காப்பகப்படுத்தப்பட்ட நகல்*. தமிழ்நாட்டுப் பாடநூல் கழகம். Archived from the original on 2017-07-12.. பார்த்த நாள்: 2017-07-07.
**அகோலா தாலுகா** (**Akole taluka**) இந்தியாவின் மகாராட்டிரா மாநிலத்தின் வடகிழக்கில் அமைந்த அமராவதி மண்டலத்தில் அமைந்த அகோலா மாவட்டத்தில் உள்ள 7 வருவாய் வட்டங்களில் ஒன்றாகும். இத்தாலுகாவின் நிர்வாகத் தலைமையிடம் அகோலா நகரம் ஆகும். இந்த தாலுகா அகோலா மாநகராட்சி, ராஜூர் கணக்கெடுப்பு ஊர் மற்றும் 190 வருவாய் கிராமங்களைக் கொண்டுள்ளது. அகோலா நகரத்தில் அகோலா வானூர்தி நிலையம் உள்ளது.

மக்கள் தொகை பரம்பல்
-------------------

2011 இந்திய மக்கள் தொகை கணக்கெடுப்பின் படி, 59,284 குடும்பங்களைக் கொண்ட அகோலா தாலுகாவின் மொத்த மக்கள் தொகை 2,91,950 ஆகும். மக்கள் தொகையில் ஆண்கள் 147,880 மற்றும் 144,070 பெண்கள் ஆக உள்ளனர். பாலின விகிதம் 1000 ஆண்களுக்கு 974 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 34,854 - 12% ஆகும். சராசரி எழுத்தறிவு 74.86% ஆகும். பட்டியல் மக்கள் மற்றும் பழங்குடிகள் முறையே 13,323 மற்றும் 1,39,730 ஆகவுள்ளனர். இதன் மக்கள் தொகையில் இந்துக்கள் 2,79,276 (95.66%), இசுலாமியர்கள் 6,970 (2.39%), பௌத்தர்கள் 4,593 (1.57%) மற்றும் பிறர் 0.37% ஆக உள்ளனர்.

மேற்கோள்கள்
-----------

1. ↑  [  Towns and Villages of Akola Taluka]
2. ↑  Akola Taluka Population, Caste, Religion Data 2011
உலக எழுத்தறிவு நாள் 2006 (யுனெஸ்கோ)
**அனைத்துலக எழுத்தறிவு நாள்** உலகெங்கும் செப்டம்பர் 8ம் நாளன்று கொண்டாடப்பட்டு வருகிறது. இந்நாளை யுனெஸ்கோ நிறுவனம் நவம்பர் 17, 1965 இல் உலக எழுத்தறிவு நாளாகப் பிரகடனம் செய்தது. இது 1966ம் ஆண்டு தொடக்கம் கொண்டாடப்படுக்கிறது. எழுத்தறிவின் முக்கியத்துவத்தை தனிப்பட்ட மக்களுக்கும், சமூகத்துக்கும், அமைப்புக்களுக்கும் அறியவைப்பது இதன் முக்கிய நோக்கம் ஆகும்..

உலகில் சுமார் 781 மில்லியன் வயது வந்தோர் அடிப்படை எழுத்தறிவு அற்றவர்களாக இருக்கிறார்கள் என மதிப்பிடப்பட்டுள்ளது. இவர்களில் மூன்றில் இரண்டு பங்கினர் பெண்கள் ஆவர். அத்துடன், சுமார் 103 மில்லியன் சிறார்கள் பாடசாலை வசதிகள் அற்ற நிலையில் உள்ளார்கள். இதனால் இவர்கள் அடிப்படைக் கல்வியான எழுத,, வாசிக்க, எண்ணத் தெரியாதவர்களாக இருக்கிறார்கள்.

யுனெஸ்கோவின் "அனைவருக்கும் கல்வி பற்றிய உலக அறிக்கை (2006)" அறிக்கையின்படி , தெற்கு மற்றும் மேற்கு ஆசியாப் பகுதிகளிலேயே மிகக் குறைந்த வீதமானோர் (வயது வந்தோரில்) (58.6%) படிப்பறிவில்லாமல் உள்ளனர். அதற்கு அடுத்த படியாக உள்ள பகுதிகள் ஆபிரிக்கா (59.7%), அரபு நாடுகள் (62.7%). தனிப்பட்ட நாடுகளை எடுத்துக் கொண்டால் மிகக் குறைந்த எழுத்தறிவில்லாதோர் புர்கினா பாசோ (12.8%), நைஜர் (14.4%), மாலி (19%). அறிக்கையின் படி எழுத்தறிவின்மைக்கும் நாடுகளின் வறுமைக்கும் உள்ள நெருங்கிய தொடர்பை அறிக்கை எடுத்துக்காட்டுகிறது.

எந்த மொழியிலும் இலகுவான வசனங்களை எழுதவும் படிக்கவும் தெரியாமையே எழுத்தறிவின்மையாகும் என ஐநாவின் சாசனம் எழுத்தறிவின்மையை வரையறுக்கிறது.

இவற்றையும் பார்க்கவும்
----------------------

* எழுத்தறிவு
* எழுத்தறிவின் அடிப்படையில் நாடுகளின் பட்டியல்

வெளி இணைப்புகள்
---------------

* உலக எழுத்தறிவு நாள் 2006
* யுனெஸ்கோவின் எழுத்தறிவுப் பக்கம்

மேற்கோள்கள்
-----------

1. ↑  news.google.com
2. ↑
3. ↑  "காப்பகப்படுத்தப்பட்ட நகல்". 2013-05-28 அன்று மூலம் பரணிடப்பட்டது. 2007-09-07 அன்று பார்க்கப்பட்டது.
அகமதாபாத்தில் அமைக்கப்பட்டுள்ள அகோவின் சிலை
**அகோ பகத்** பொதுவாக **அகோ** என குறிப்பிடப்படுபவர் (**Akha Bhagat**, commonly known as **Akho**; c. 1615 – c. 1674) or **Akha Rahiyadas Soni** ) என்பவர் பக்தி இயக்க பாரம்பரியத்தில் எழுதிய ஒரு குஜராத்தி கவிஞராவார். இவர் தனது கவிதைகளை சப்பே என்கிற இலக்கிய வடிவத்தில் எழுதினார்.

வாழ்க்கை
--------

இவர் வழ்ந்த காலகட்டமானது துல்லியமாக அறியப்படவில்லை, என்றாலும் 1615 முதல் 1674 வரை அல்லது 1600 முதல் 1655 வரையான காலகட்டத்தில் இவர் வாழ்ந்தார் எனப்படுகிறது. இவர் அகோ என்னும் சாதியைச் சேர்ந்த ஒரு தட்டார் ஆவார். இவர் அகமதாபாதுக்குச் அண்மையில் உள்ள ஜேதல்புரத்தைச் சேர்ந்தவர். அங்கிருந்து அகமதாபாத்திற்குக் குடியேறினார். நெருங்கிய உறவினரின் நடத்தையின் காரணமாக இவர் வாழ்க்கையில் வெறுப்படைந்து உண்மையான ஒரு குருவைத் தேடிப் புறப்பட்டார். காசியில் இருவருக்குப் பிரம்மானந்தார் என்ற பெயருள்ள சற்குரு கிடைத்தார். அகோ தாழ்ந்த சாதியைச் சேர்ந்தவராயினும் இவருடைய மனப்பான்னையைக் கண்டு மகிழ்ந்த குரு அவருக்குச் சத்திய ஞானத்தை உபதேசித்தார். அகோ அகே கீதா முதலிய வேதாந்தத்தைப்பற்றிய 10, 12, காவிய நூல்களும் சப்பே என்ற 6 அடிகள் கொண்ட சந்தப் பாக்கள் பலவும் இயறினர். இவர் 746 சப்பேகளை இயற்றியுள்ளார். இவர் குஜராத்தி இலக்கியத்திற்கு ஒரு புது வழியைக்காட்டியாக, ஒரு புது நடையையையும் கொடுத்திருக்கிறார். இவர் தத்துவ ஞானத்தை மக்களுக்குப் போதித்தார்.

மேற்கோள்கள்
-----------

1. ↑  "Kavi Akho Soni". *KaviLok*. Kavilok Gujarati Poetry Journal. 10 August 2017 அன்று பார்க்கப்பட்டது.
2. ↑  Behramji Malabari (1882). *Gujarat and the Gujaratis: Pictures of Men and Manners Taken from Life*. Asian Educational Services. பக். 74. பன்னாட்டுத் தரப்புத்தக எண்:978-81-206-0651-7. .
3. ↑   "அகோ". *தமிழ்க் கலைக்களஞ்சியம்* (முதல்) **முதல்**. (1954). Ed. பெரியசாமி தூரன்.. சென்னை: தமிழ் வளர்சிக் கழகம். 23. அணுகப்பட்டது 16 மார்ச் 2019.
**மாஃபா பாண்டியராஜன்** என்பவர் ஒரு தமிழ்நாட்டு பாரதீய ஜனதா கட்சியின் முன்னாள் அரசியல்வாதி ஆவார். இவர் தமிழ்நாட்டு அமைச்சரவையில் ஆகத்து 30, 2016 முதல் 06 மே 2021 வரை பள்ளிக்கல்வி, இளைஞர் நலன் மற்றும் விளையாட்டுத் துறை அமைச்சராக செயல்பட்டார்.

அரசியல் வாழ்க்கை
----------------

இவர் முதலில் பாரதிய ஜனதா கட்சியில் இருந்து தன் அரசியல் வாழ்வைத் துவக்கினார். பின்னர் தேமுதிக வில் இணைந்து 2009 ஆண்டு நடந்த மக்களவைத் தேர்தலில் விருதுநகர் மக்களவைத் தொகுதியில் போட்டியிட்டு தோல்வி அடைந்தார். 2011 ஆம் ஆண்டு நடந்த தமிழக சட்டமன்றத் தேர்தலில் விருதுநகர் சட்டமன்றத் தொகுதியில் வெற்றி பெற்று முதல்முறையாக சட்டமன்ற உறுப்பினர் ஆனார். பின்னர் சில ஆண்டுகளில் தேமுதிக தலைமைமீது அதிருப்தியுற்று, முதல்வர் ஜெயலலிதாவை சந்தித்து ஆதரவு தெரிவித்து, பேரவையில் தேமுதிக அதிருப்தி உறுப்பினராக செயற்பட்டார். 2016 ஆண்டு சட்டப்பேரவைத் தேர்தலுக்கு முன்பாக அதிமுகவில் இணைந்து, ஆவடி சட்டமன்றத் தொகுதியில் போட்டியிட்டு வெற்றி பெற்றார். 2016 ஆகத்து 30 அன்று தமிழக அமைச்சரவையில் அமைச்சராக சேர்க்கப்பட்டார்.  அ.தி.மு.க வில் உள்கட்சி பிரச்சனை ஏற்பட்டபோது இவர் ஓ. பன்னீர்செல்வம் தலைமையலான புரட்சித் தலைவி அம்மா அணியில் இணைந்து செயல்பட்ட காரணத்தால் சசிகலாவால் கட்சியில் இருந்து நீக்கப்பட்டதாக அறிவிக்கப்பட்டார். இதனால் 2017 பெப்ரவரி 16 அன்று எடப்பாடி கே. பழனிச்சாமி தலைமையில் அமைந்த புதிய அமைச்சரவையில் பாண்டியராஜன் சேர்க்கப்படவில்லை.

இரண்டாம் முறையாக அமைச்சர்
-------------------------

அதிமுகவின் எடப்பாடி பழனிச்சாமி அணியும் ஓ பன்னீர் செல்வம் அணியும் 2017 ஆகத்து 21 இல் இணைந்ததை அடுத்து ஏற்பட்ட ஒப்பந்தத்தின்படி அமைச்சரவையில் மாற்றம் செய்யப்பட்டது அதன்படி மாஃபா பாண்டியராஜன் மீண்டும் அமைச்சரவையில் சேர்த்துக் கொள்ளப்பட்டு அவருக்கு தமிழ் வளர்ச்சித் துறை ஒதுக்கப்பட்டது.

மேற்கோள்கள்
-----------

1. ↑  "தமிழக அமைச்சரவையில் மாற்றம்: புதிய அமைச்சராகிறார் மாஃபா பாண்டியராஜன் - இன்று மாலை பதவியேற்பு விழா". *செய்தி*. தி இந்து. 30 ஆகத்து 2016. 31 ஆகத்து 2016 அன்று பார்க்கப்பட்டது.
2. ↑  "அதிமுகவின் இரு அணிகள் இணைந்தன: ஓபிஎஸ் துணை முதல்வராகிறார்; சசிகலாவை நீக்க நடவடிக்கை". *செய்தி*. தி இந்து. 22 ஆகத்து 2017. 23 ஆகத்து 2017 அன்று பார்க்கப்பட்டது.
**அக்கம்மா தேவி** (1918 – 2012) என்பவர் இந்தியாவைச் சேர்ந்த ஓர் அரசியல்வாதி ஆவார்.

அரசியல் வாழ்வு
--------------

இவர் இந்திய தேசிய காங்கிரசு கட்சியின் உறுப்பினர் ஆவார்.1962 ஆம் ஆண்டு நீலகிரி மக்களவைத் தொகுதியிலிருந்து மூன்றாவது மக்களவைக்கு இந்திய தேசிய காங்கிரசு சார்பாகத் தேர்ந்தேடுக்கப்பட்டார். இவர் அந்தத் தொகுதியிலிருந்து தேர்வு செய்யப்பட்ட முதல் பெண் பிரதிநிதி ஆவார்.

பின்னணி
-------

கல்லூரியில் பயின்று பட்டம் பெற்ற முதல்  படுகர் இனப் பெண்மணி அக்கம்மா தேவி  ஆவார்.
1962 முதல் 1967 வரை நீலகிரி மக்களவைத் தொகுதியின்  மக்களவை பிரதிநிதியாகப் பணியாற்றினார். இவர் இப்பதவியை பெற்ற முதல் பெண்மணி.
அப்போதைய சென்னை மாகாணத்தின் (தற்போது தமிழ்நாடு) முதலமைச்சராக இருந்த காமராசர்
அக்கம்மா தேவியை மக்களவைப் பிரதிநிதியாக தேர்வு செய்தார்.

இறப்பு
------

இவர் நீண்ட நாள் நோய்வாய்ப்பட்டு தனது 94 வயதில் 2012 ஆம் ஆண்டு நவம்பர் 23 ஆம் நாள் இந்தியாவில் தமிழ்நாட்டிலுள்ள அப்பத்தாலா எனும் கிராமத்தில் உள்ள தன் வீட்டில் இறந்தார்.

மேற்கோள்கள்
-----------

1. 1 2 3  "Former Congress MP Akkamma Devi passes away". *The Hindu Business Line*. 2012-11-23.. பார்த்த நாள்: 2012-12-08.
**முகம் மாமணி** என அறியப்படும் **மா. மணி** (1931 - 24 பெப்ரவரி 2022) என்பவர் தமிழ்நாட்டைச் சேர்ந்த பத்திரிக்கையாளர், எழுத்தாளர் ஆவார்.

பிறப்பும், தொழிலும்
-------------------

தமிழ்நாட்டின், திருநெல்வேலி மாவட்டம், குருவன்கோட்டையை பூர்வீகமாக கொண்டவர் மா. மணி 1931 இல் பிறந்தார். மூன்றாம் வகுப்பு வரை மட்டுமே பள்ளிக்குச் சென்றார். குடும்ப வறுமையால் மேற்கொண்டு பள்ளிக்குச் செல்ல இயலாமல் எட்டு வயது முதலே பீடி சுற்றுதல், சுருட்டு செய்தல், தையல் வேலை, கருமான், மளிகைக்கடை, எண்ணெய்க் கிடங்கில் பாரம் சுமத்தல் போன்ற பணிகளைச் செய்தார். வேலைக்கு போனதுமல்லாமல் மாலை நேரங்களில் 10 மற்றும் 12ஆம் வகுப்பு, பியூசி, பி.காம், பிஜிஎல் என படிப்படியாக படித்து பட்டங்கள் பெற்றார். 1953இல் பெரியாரிடம் விடுதலை நாளிதழில் அச்சுக்கோக்கும் தொழிலாளியாக பணியாற்றினார். பின்னர் 1956 முதல் 1991 வரை 36 ஆண்டுகள் ஆயுள் காப்பீட்டுக் கழகத்தில் பணிபுரிந்து ஓய்வு பெற்றார்.

இலக்கியப் பணிகள்
----------------

1982இல் சென்னை, கலைஞர் கருணாநிதி நகரில் இலக்கிய வட்டம் என்ற பெயரிலான ஒரு இலக்கி அமைப்பைத் துவக்கினார். அந்த அமைப்பின் சார்பில் மாதந்தோறும் முதல் ஞாயிறுகளில் அறிஞர் பெருமக்களை கொண்டு இலக்கியச் சொற்பொழிவுகள் நடத்தி வந்தார். 1983ஆம் ஆண்டு முதல் முகம் என்னும் இலக்கிய மாத இதழைத் தொடங்கி 40 ஆண்டுகள் நடத்தி வந்தார். இவரது தமிழ்ப் பணிக்காக பல விருதுகளையும், பட்டங்களும் வழங்கப்பட்டுள்ளன. 

மாமணி தன் 17 வயதில் இருந்தே மேடைகளில் பேசத் துவங்கினார். மேலும் சிறுகதை, கட்டுரை, புதினம், கவிதை, நாடகம், வரலாறு என பலவற்றை இதழ்களில் எழுதியுள்ளார். இவருடைய படைப்புகள் 18 நூல்களாக வெளிவந்துள்ளன. இவரைப்பற்றி இவரது மணிவிழாவில் அறிஞர்கள் ஆற்றிய உரைகள் தொகுக்கபட்டு நூலாக வெளிவந்துள்ளது.

குடும்பம்
---------

மாமணி 1956ஆண்டு இராதா என்பவரை தமிழ் முறைப்படி திருமணம் செய்துகொண்டார். இவருக்கு இரண்டு மகள்களும் இரண்டு மகன்களும் உண்டு. முகம் மாமணி சென்னையில் 2022, பெப்ரவரி, 24 அன்று மூப்பின் காரணமாக தன் 91வது வயதில் இறந்தார்.

குறிப்புகள்
-----------

1. ↑  "காலமானாா் பத்திரிகையாளா் முகம் மாமணி". *Dinamani*. 2022-03-01 அன்று பார்க்கப்பட்டது.
2. ↑  "மூத்த பத்திரிகையாளர் முகம் மாமணி காலமானார்". *Hindu Tamil Thisai*. 2022-03-01 அன்று பார்க்கப்பட்டது.
3. ↑  எழுத்தாளர் ‘முகம்’ மாமணி காலமானார், செய்தி, தீக்கதிர், பிப்ரவரி 24, 2022
**ராபர்ட் ஏ. ஐன்லைன்** அல்லது **ராபர்ட் ஏ. ஹைன்லைன்** (*Robert A. Heinlein*, ஜூலை 7, 1907 – மே 8, 1988) ஒரு அமெரிக்க ஆங்கில அறிபுனை எழுத்தாளர். அறிபுனை இலக்கியத்தின் முன்னோடிகளில் ஒருவராகக் கருதப்படுபவர். இருபதாம் நூற்றாண்டின் அறிபுனை எழுத்தாளர்களும் மிகவும் பிரபலமானவர், அடுத்த தலைமுறை எழுத்தாளர்களிடம் பெரும் தாக்கத்தை ஏற்படுத்தியவர் ஆனால் அதே சமயம் பெரும் சர்ச்சைகளிலும் சிக்கியவர். ஆங்கில இலக்கிய உலகின் விளிம்பில் ஒரு குறிப்பிட்ட வாசகர் வட்டத்தில் மட்டும் வாசிக்கப்பட்டு வந்த அறிபுனை இலக்கியத்தை இலக்கிய மையத்துக்கு அழைத்து வந்த முன்னோடிகளுள் இவரும் ஒருவர். இவர் ஆங்கில அறிபுனை பாணியின் முப்பெரும் எழுத்தாளர்களுள் ஒருவராகக் கருதப்படுகிறார். (மற்ற இருவர் - ஆர்தர் சி. கிளார்க்கும், ஐசாக் அசிமோவும்).

ஐன்லைன் தனது அறிபுனைப் படைப்புகளில் பல சமூகம், அரசியல் சார்ந்த விஷயங்களையும் விரிவாக அலசியுள்ளார். இவரது படைப்புகள் பெரும்பாலும் தனிமனித சுதந்திரம், தன்னிறைவு போன்ற கருத்துகளை முன்வைக்கின்றன. இவரது படைப்புகளில் ராணுவ ஆட்சி முறையையும், பாசிசத்தையும் சமூகத்தின் பிரச்சனைகளுக்கு தீர்வுகளாக முன்வைக்கிறார் என்ற குற்றச்சாட்டுகளும் உள்ளன. அறிபுனை எழுத்தாளர்களுக்கு வழங்கப்படும் விருதுகளுள் மிக உயரியதான ஹூகோ விருது இவருக்கு நான்கு முறை வழங்கப்பட்டுள்ளது. வெளியாகி ஐம்பது வருடங்களாகியும் இவரது புத்தகங்கள் அறிபுனை வாசகர்களிடம் இன்றும் பெருத்த வரவேற்பை பெற்றுள்ளன.

வெளி இணைப்புகள்
---------------

* ராபர்ட் ஏ. ஐன்லைன் ஐ.எம்.டி.பி இணையத்தளத்தில்
* ஐன்லைன் கழக இணையதளம்
**பசுந்தாள் உரம்** அல்லது **பசுந்தழை உரம்** (*green manure*) இயற்கை வேளாண்மையில் முக்கியத்துவம் வாய்ந்ததாகும். நைட்ரஜன் போன்ற மூலப்பொருள், சேதனப் பொருட்களை நிலஊட்டல் மூலம் மண்ணிற்கு வழங்குவதற்கு இம்முறை உதவுகிறது. செயற்கை உரங்களைப் பயன்படுத்துவதால் உண்டாகும் நீர், மண் மாசுபாடு இம்முறையால் தடுக்கப்படுகிறது.

பொதுவாக அவரை இனத் தாவரங்கள் இவ்வகையான பசுந்தாள் உரமாகப் பயன்படுத்தப்படுகின்றன. அவரையினத் தாவரங்களின் வேர்களில் உள்ள கணுக்களில் Rhizobia பாக்டீரியாவின் உதவியுடன் நிகழ்வதனால், அவை நைட்ரஜன் செறிவான தாவரங்களாக இருக்கின்றன. எனவே இவை மீண்டும் மண்ணில் சேர்க்கப்படும்போது, பயிர்களுக்கு அத்தியாவசியமான தாதுப்பொருளான நைட்ரஜன் மண்ணில் சேர்க்கப்பட்டு மண்ணின் வளம் கூடுகின்றது.

கொழுஞ்சி, சணப்பை, எருக்கு, புங்கம், நுணா, வேம்பு, பூவரசு மற்றும் ஆடாதொடா ஆகியவை பொதுவாகப் பயன்படுத்தப்படும் பசுந்தாள் உரங்கள் ஆகும். இவற்றுள் கொழுஞ்சி, சணப்பை போன்ற செடிகள் வேளாண் நிலத்தில் பயிரிடப்பட்டு, அவை வளர்ந்து பூக்கும் முன்னரே அப்படியே உழுது நிலத்துடன் சேர்க்கப்படுகின்றன. நிலத்தில் இந்த பருவத்தில் பசுந்தாள் உரம் இடுவது அடுத்த பருவத்தின் விளைச்சலில் முன்னேற்றம் தரும் என்று நம்பப்படுகிறது.

மேற்கோள்கள்
-----------

1. ↑  தமிழ்நாடு வேளாண்மைப் பல்கலைக்கழகம் - பயிர் சாகுபடி செயல்களில் பாரம்பரிய தொழில்நுட்ப அறிவு

வெளி இணைப்புகள்
---------------

* பசுந்தாள் உரம் குறித்த செய்தி
காரகும் பாலைவனம், நாசாவின் செய்மதி புகைப்படம்
**காராகும் பாலைவனம்** (Karakum Desert), கருமணல் கொண்டதால் இப்பாலைவனத்திற்கு துருக்கி மொழியில் காரகும் பாலைவனம் எனப் பெயராயிற்று. நடு ஆசியா நாடான துருக்மெனிஸ்தானின் மொத்த பரப்பளவில் எழுபது விழுக்காடு (35,000 சதுர கிலோ மீட்டர்) பரப்பளவை காராகும் பாலைவனம் அடைத்துள்ளது.

இப்பாலைவனத்தில் மக்கள் தொகை அடர்த்தி 6.5 சதுர கிலோ மீட்டரில் ஒரு நபர் விகிதத்தில் உள்ளது. ஆண்டு சராசரி மழை அளவு 70 முதல் 150 மில்லி மீட்டராக உள்ளது.

அமைவிடம்
--------

காஸ்பியன் கடலுக்கு கிழக்கே, ஏரல் கடலுக்கு வடக்கே, ஆமூ தாரியா ஆறு மற்றும் கிசுல்கும் பாலைவனத்திற்கும் வடகிழக்கில் துருக்மெனிஸ்தானில் காராகும் பாலவனம் அமைந்துள்ளது.

பொருளாதாரம் மற்றும் ஆதாரங்கள்
-----------------------------

பாலைவனச் சோலைகள் மற்றும் சிறிதளவில் பருத்தி பயிரிடப்படுகிறது.
தற்போது இங்கு கணிசமாக பாறை எண்ணெய் மற்றும் இயற்கை எரிவாயு கண்டெடுக்கப்பட்டுள்ளது.

நரகத்திற்கான கதவு
-----------------

காராகும் பாலைவனப் பகுதியில் மீத்தேன் எரிவாயு எடுக்க 70 மீட்டர்கள் (130 அடிகள்) விட்டமும், 60 மீட்டர்கள் (200 அடிகள்) அகலமும், சுமார் 20 மீட்டர் (66 அடிகள்) ஆழத்தில் தோண்டிய மிகப் பெரிய பள்ளத்தாக்கில், இடைவிடாது தொடர்ந்து செம்மஞ்சள் நிறத்தில் மீத்தென் எரிவாயு தீச்சுவாலை தொடர்ந்து உமிழ்ந்தபடி இருப்பதால் இப்பகுதியை நரகத்திற்கான கதவு என உள்ளூர் மக்களால் அழைக்கப்படுகிறது.

போக்குவரத்து
------------

டிரான்ஸ்-காஸ்பியன் தொடருந்து சேவை உள்ளது.

மேற்கோள்கள்
-----------

1. ↑  
"Karakum Desert -- Britannica Online Encyclopedia". www.britannica.com. 2008-02-22 அன்று பார்க்கப்பட்டது.
2. ↑  "What a 'hell hole'! Tuesday, November 03, 2015". ஜூன் 6, 2014 அன்று மூலம் பரணிடப்பட்டது. மார்ச் 12, 2016 அன்று பார்க்கப்பட்டது.
3. ↑  "Turkmen president wants to close "Hell's Gate" Oddly Enough | Tue Apr 20, 2010 1:20pm EDT". அக்டோபர் 7, 2015 அன்று மூலம் பரணிடப்பட்டது. மார்ச் 12, 2016 அன்று பார்க்கப்பட்டது. Unknown parameter `|=` ignored (உதவி)

வெளி இணைப்புகள்
---------------

* TravelBlog Darvasa Craters: Entrance to Hell
* Gonur Depe site in the Karakum Desert
* photos and about the Karakum Desert
**பசுபதிகோவில் வீரபத்திரத் தவில்காரர்** (1867-1935) என்பவர் மைசூர் சமஸ்தானத்தில் தொண்டாற்றிய ஒரு இசைக் கலைஞர்.

பிறப்பு
-------

தஞ்சையிலிருந்து, கும்பகோணம் செல்லும் சாலையில், தஞ்சையிலிருந்து பதினைந்து கிலோமீட்டர் தூரத்தில் உள்ள பசுபதிகோவில் என்னும் ஊரில் 1867 இல் வீரபத்திரப்பிள்ளை பிறந்தார்.

குடும்பம்
---------

இவரின் தாயார் பெயர் அங்கம்மாள் ஆகும். லட்சுமணப்பிள்ளை, ராமசாமிப்பிள்ளை, சாமிநாதப்பிள்ளை, லோகம்பாள் ஆகியோர் இவரின் உடன்பிறப்புகள் ஆவர். இதில் சாமிநாதப்பிள்ளை என்பவர் திருவெண்காடு ராமகிருஷ்ண நட்டுவனாரின் மருமகன் ஆவர். திருவிடைமருதூர் மீனாம்பளை மணந்தார். வீரப்பத்திரப்பிள்ளைக்கு நாகம்மாள், ராசம்மாள் என இரு மகள்கள் பிறந்து வாழ்ந்தனர்.

தவில்கல்வியும் பணியும்
----------------------

இவரின் குருவின் பெயர் அறியமுடியவில்லை. என்றாலும் தியாகராஜசுவாமிகளின் சீடரான திருவையாறு சாமிநாத நாகஸ்வரக்காரரிடம் தவில் வாசிக்கத் தொடங்கி, உறையூர் முத்துவீருசாமி நாகஸ்வரக்காரரிடம் சேர்ந்து பின்பு, அவருடைய மகனான கோபாலசாமிப்பிள்ளையிடமும், திருமருகல் நடேசப் பிள்ளைக்கும் அவ்வப்போது தவில் வாசித்துவந்தார்.

படைப்பு
-------

நூற்றெட்டுத் தாளங்களுக்குத் தத்தக்காரம், ஜதிகள் முதலியவற்றை வீரப்பத்திரப்பிள்ளை தயாரித்து வைத்தவராவார்.

திறமை
-----

வையச்சேரி மகா வைத்தியநாதசிவன் என்பவர் மேளகர்த்தாக்களை உருவாக்கியவர். இவர் மைசூரு அரண்மனைக்கு வந்திருந்தபோது, சிம்மந்தன தாளத்தில் பல்லவியைப் பாடும்படி மன்னர் வேண்டினார். வழக்கத்தில் இல்லாத தாளத்தை வைத்தியநாத சிவன் பாடும்பொழுது, அதற்கு இணையாக வாசிக்க எந்த தவில்காரரும் இசையவில்லை. மன்னரோ வீரப்பத்திரப்பிள்ளையை நோக்கினார். தன்னுடைய தவிலுக்கு இணையாக மகா வைத்தியநாதசிவன் பாடுவாரா? என்று அடக்கத்துடன் வீரப்பத்திரப்பிள்ளை கேட்டார். வைத்தியநாதசிவன் பாட, வீரப்பத்திரப்பிள்ளை தவில் இசைக்க, வீரப்பத்திரப் பிள்ளை பதிலுக்குத் தவில் இசைக்க, அதற்கு இணையாக மகா வைத்தியநாதசிவன் பல்லவியைப் பாடினார்.

பரிசு
-----

இவருடைய தவில் திறமையை அறிந்த மைசூரு மன்னர் சிங்கமுகச்சீலை, தங்கத் தவிற்கம்பு, சாதரா அளித்தார்.

கோவில் உரிமை
------------

பசுபதிகோவில் அருகில் உள்ள அய்யம்பேட்டை ராமர்கோவிலில் மேள கைங்கரியம் செய்யும் உரிமை வீரபத்திரப்பிள்ளைக்கு உண்டு. அதனாலேயே தினமும் அங்கு சென்று சிறிதுநேரம் அமர்ந்து வாசிக்கும் பழக்கம் அவருக்குண்டு. இவ்வுரிமையை தஞ்சாவூர் மராத்திய அரச குடும்பத்தைச் சேர்ந்த ஸோஹராபாய் அம்மணி அளித்திருந்தார்.

நட்பு
-----

மந்திர சாத்திரத்தில் மிகுந்த தேர்ச்சி கொண்ட இவருக்கு, மகா வைத்தியநாதசாமியின் தமையனான ராமசாமியுடன் நட்பு சிறந்திருந்தது. இவரும் மந்திர தந்திரங்களில் வல்லவராகத் திகழ்ந்தவர். இருவரும் இசைக்கலை, மந்திரக்கலை குறித்து அவ்வப்போது விவாதிப்பவர்களாக விளங்கினர்.

சிறப்பு
-------

வெளியூர்க்கச்சேரிகளில் அதிகத் தொகையைப் பெற்று வாசித்தவர் இவர் ஒருவரே. அதிலும் தமிழகத்தில் முதன்முதலாக வருமானவரி விதிக்கப்பட்ட தவிற்கலைஞர் இவர். தமிழ், வடமொழி, தெலுங்கு ஆகியவற்றில் புலமை கொண்டவராக இருந்தவர்.

மறைவு
-----

நன்றாகப் பாடும் புலமையும் பெற்றிருந்த வீரபத்திரப்பிள்ளை, பக்கவாத நோயால் பீடிக்கப்பட்டு, சுமார் இரண்டாண்டுகள் அவதியுற்றார். 1935 ஆம் ஆண்டில் அவர் மறைவுற்றார்.

சான்று ஆதாரம்
-------------

* மங்கல இசை மன்னர்கள், பி.எம். சுந்தரம், மெய்யப்பன் பதிப்பகம், சிதம்பரம், மு.ப.சூன் 2001.

வெளியிணைப்புகள்
---------------

* நீடாமங்கலம் மீனாட்சி சுந்தரம் பிள்ளை பரணிடப்பட்டது 2016-03-11 at the வந்தவழி இயந்திரம்
**ஸ்ரீ காரிய சித்தி கணபதி திருக்கோயில்** தமிழ்நாடு, திருவள்ளூர் மாவட்டம், பொன்னேரி வட்டம், பஞ்செட்டி அஞ்சல், நத்தம் கிராமத்தில் அமைந்துள்ளது.

தல வரலாறு
---------

முன்பொரு சமயம் சிவதரிசனம் செய்ய பிரமன் சென்றபோது முருகரால் வழிமறிக்கப்பட்டு ஒம் எனும் பிரணவத்தின் பொருள் சொல்லுமாறு பணிக்க்கப்படுகிறார். தெரியாத பிரமன் சிறைப்படுத்த படுகிறார். பிரணவ உபதேசம் பெற்ற பிரம்மா மீண்டும் படைப்பு தொழிலை தொடங்க தடைபடுகிறது.நாரதரின் ஆலோசனையின் பேரில் பிரம்மன் இங்கு வந்து கணபதியைகுறித்து தவமியற்றி காரியசித்தி அடைந்ததாக தல வரலாறு. பிரம்மன் வழிபட்ட பிள்ளையாரான ஸ்ரீ காரியசித்தி கணபதி தொந்தியின்றி முக்கண்ணோடு மேலிரு கரங்களில் ருத்ராட்சமும் கோடரியும் ஏந்திகீழிரு கரங்களில் மோதகமும் தந்தமும் ஏந்தி தாமரைபீடத்தில் அமர்ந்துள்ளது போல கணபதியின் திருவுருவச்சிலை அமைந்துள்ளது.

சிறப்புகள்
----------

திருமணத் தடை உள்ளவர்கள் ஒருகிலோ பச்சரிசி, வெல்லம் அருகம்புல் படைத்து ரோஜா மாலை சாற்றி சிதறு காய் செலுத்தி 16 பிரதட்சணம் வந்து அர்ச்சனை செய்து வழிபட திருமணத்தடை அகன்று திருமணம் கூடும் என்பது பக்தர்களின் நம்பிக்கை. இங்குள்ள வாலீஸ்வரரையும் ஆனந்தவல்லியையும் வழிபட ராகு கேது சர்ப்ப தோஷங்கள் அகலும், முருகனக்கு வெண் சங்கு தீபம் ஏற்றி எதிரில் உள்ள மஹாவிஷ்ணுவுக்கு தயிர்சாதம் படைத்து வழிபட மாமியார் மருமகள் பிரச்சனை விலகும்; அர்த்த்நாரீ கோலத்தில் உள்ள சண்டேஸ்வரரை வழிபட தம்பதியரிடையே ஒற்றுமை ஏற்படும். பிரதோஷ வழிபாடு இங்கு செய்வதால் சுருட்டப்பள்ளி தலத்தில் பிரதோஷவழிபாடு செய்வதன் மும்மடங்கு பலன் கிடைக்கும் எனவும் தலபுராணம் கூறுகிறது.
டெசிபெல் வாட்
-------------

டெசிபெல் என்பது இரண்டு திறன்களுக்கு (power) இடையிலோ அல்லது வீச்சுக்களுக்கு (amplitude) இடையிலோ உள்ள விகிதத்தை (ratio) குறிப்பதாகும். எடுத்துகாட்டாக "P" என்பதை அளக்கப்பட்ட திறனாகவும் (measured power) "Po" என்பதை மேற்கோள் திறனாகவும் (reference value) கொண்டால் டெசிபெல் என்பதை பின்வரும் சமன்பாடு மூலம் கணக்கிடலாம்.

{\displaystyle dB=10\log {\frac {P}{P\_{0}}}}

இதே போன்று "U" என்பதை அளக்கப்பட்ட வீச்சாகவும் (measured amplitude) "Uo" என்பதை மேற்கோள் வீச்சாகவும் (reference value) கொண்டால் டெசிபெல் என்பதை பின்வரும் சமன்பாடு மூலம் கணக்கிடலாம்.

{\displaystyle dB=20\log {\frac {U}{U\_{0}}}}

பொதுவாக ஒரு வலையமைப்பிலோ (Network) அல்லது மின்னன் சாதனத்திலோ (electronic device) ஏற்படும் உயர்வையோ (Gain) அல்லது தாழ்வையோ (Loss) குறிபிட்ட பயன்படும் ஒரு அலகு ஆகும். உதரணமாக "Po" என்பதை உள்ளீடு திறனாகவும் "P" என்பதை வெளியீடு திறனாகவும் கொண்டால் மேற்கண்ட சமன்பாட்டின் மூலம் அதன் dB-யை கணக்கிடலாம். இதில் Po-ஐ ஒரு வாட்டாக (1 Watt) கொண்டால் P-ஐ டெசிபெலில் dBW என்றும் Po-ஐ ஒரு மில்லிவாட்டாக (1 milliWatt) கொண்டால் P-ஐ டெசிபெலில் dBm என்று குறிபிடுவது வழக்கம்.

டெசிபெலில் இருந்து எண்ணிற்கு மாற்றும் கணக்கீடு
----------------------------------------------

டெசிபெல் என்பது ஒரு அலகு என்றாலும் அது ஒரு எண் மட்டுமே. இது ஒரு விகிதம் என்பதால் அலகுகள் சமன் செய்து முடிவில் எண்ணாக மட்டுமே இருக்கும். பின்வரும் ஒரு சிறிய கணக்கீடு மூலம் விளக்கலாம்.

3+0.7=3.7 dB = 1.995262X1.174898=2.344299 இது ஒரு திறனின் விகிதம் (power ratio).

3/10=0.3

10 0.3=1.995262

இது போன்றே

0.7-ஐ கணகிட்டால் 1.174898 கிடைக்கும்.

1.412538X1.083927=1.531088 என்பது ஒரு மின்னலுத்த விகிதம் (voltage ratio).

இந்த கனகீட்டையும் மேல்கண்டவாறு செய்யலாம்.

டெசிபெலில் மாற்ற உதவும் பட்டியல்
--------------------------------

| dB | P/P0 | U/U0 |
| --- | --- | --- |
| 0 | 1.000000 | 1.000000 |
| 0.1 | 1.023293 | 1.011579 |
| 0.2 | 1.047129 | 1.023293 |
| 0.3 | 1.071519 | 1.035142 |
| 0.4 | 1.096478 | 1.047129 |
| 0.5 | 1.122018 | 1.059254 |
| 0.6 | 1.148154 | 1.071519 |
| 0.7 | 1.174898 | 1.083927 |
| 0.8 | 1.202264 | 1.096478 |
| 0.9 | 1.230269 | 1.109175 |
| 1.0 | 1.258925 | 1.122018 |
| 2.0 | 1.584893 | 1.258925 |
| 3.0 | 1.995262 | 1.412538 |
| 4.0 | 2.511886 | 1.584893 |
| 5.0 | 3.162278 | 1.778279 |
| 6.0 | 3.981072 | 1.995262 |
| 7.0 | 5.011872 | 2.238721 |
| 8.0 | 6.309573 | 2.511886 |
| 9.0 | 7.943282 | 2.818383 |
| 10 | 10 | 3.162278 |
| 20 | 102 | 10.00000 |
| 30 | 103 | 31.622780 |
| 40 | 104 | 102 |
| 50 | 105 | 316.2278 |
| 60 | 106 | 103 |
| 70 | 107 | 3162.278 |
| 80 | 108 | 104 |
| 90 | 109 | 31622.78 |
| 100 | 1010 | 105 |
|

மேற்கோள்
--------

1. ↑  David K. Barton & Sergey A. Leonov. Radar Technology Encyclopedia, *ARTECH HOUSE, INC. Boston·.London, 1998, Page No. 105*.
2. ↑  David K. Barton & Sergey A. Leonov. Radar Technology Encyclopedia, *ARTECH HOUSE, INC. Boston·.London, 1998, Page No. 106*.

வெளி இணைப்புகள்
---------------

* பரணிடப்பட்டது 2017-09-26 at the வந்தவழி இயந்திரம்
* 
*
[Ni(MeCN)6]2+ உப்பின் டெட்ராகுளோரோசிங்கேட்டு (ZnCl42−) எதிர்மின் அயனி படிகக்கட்டமைப்பின் ஒரு பகுதி
**டெட்ராகுளோரோசிங்கேட்டு** *(Tetrachlorozincate)* என்பது [ZnCl4]2− என்ற மூலக்கூற்று வாய்ப்பாட்டால் விவரிக்கப்படும் ஓர் எதிர்மின் அயனியாகும். இந்த எதிர் அயனி பெரும்பாலும் வலிமையான மின்னணுகவர்களுடன் சேர்க்கப்பட்டே பயன்படுத்தப்படுகிறது. இரட்டை எதிர்மின் அயனியாக இருப்பதால் டெட்ராகுளோரோசிங்கேட்டு எதிர்மின் அயனியை வலிமை குறைந்த ஒருங்கிணைவு அயனியென்று வகைப்படுத்துவதில்லை. அதேபோல இரட்டை எதிர்மின் அயனியாக இருப்பதால் இது பல உப்புகளின் படிகமாதலை எளிமையாக்குகிறது. டெட்ராகுளோரோசிங்கேட்டு ஒரு நான்முகியாகும். சிங்கேட்டுகள் என்பவை எதிர்மின் துத்தநாக அணைவுச் சேர்மங்களாகும். 

லூக்காசு வினையாக்கியை தயாரிக்கும் நிகழ்வில் பெரும்பாலும் ஐதரோகுளோரிக் அமிலத்துடன் துத்தநாக குளோரைடைச் சேர்த்து டெட்ராகுளோரோசிங்கேட்டு தயாரித்துக் கொள்ளப்படுகிறது. 

இவ்வயனியுடன் தொடர்புடைய ஒர் எதிர்மின் அயனி [Zn2Cl6]2− ஆகும். இதிலும் Zn(II) நான்முகி வடிவத்தையே ஏற்றுக் கொள்கிறது.

[Zn2Cl6]2− இன் கட்டமைப்பு.

மேற்கோள்கள்
-----------

1. ↑  I. Sotofte, R. G. Hazell, S. E. Rasmussen (1976). "Hexaacetonitrilenickel(II) tetrachlorozincate. A crystal structure with serious overlap in the Patterson function". *Acta Crystallogr.Sect.B:Struct.Crystallogr.Cryst.Chem.* **32**: 1692. doi:10.1107/S0567740876006249.
2. ↑  F. A. Cotton, S.A.Duraj, W.J.Roth (1985). "Two Compounds Containing the Tris(μ-chloro)hexakis(tetrahydrofuran)divanadium(II) Cation. Preparation, Structures, and Spectroscopic Characterization". *Inorg. Chem.* **24**: 913. doi:10.1021/ic00200a023.
**வீட்டோ** எனும் இலத்தீன் சொல்லிற்கு *நான் தடை செய்கிறேன்* எனப்பொருளாகும். ஒரு அமைப்பு அல்லது சட்டமியற்றும் அமைப்பு நிறைவேற்றும் தீர்மானங்களை தடை செய்வதே வீட்டோ ஆகும்.

வரலாறு
------

பண்டைய ரோம் நாட்டில் ரோமை செனட் சபையில் இயற்றும் கொடும் சட்டங்களை தடை செய்து மக்களைக் காக்க, ரோமை நாட்டு நீதிபதிகளுக்கு வீட்டோ எனும் தடை அதிகாரம் இருந்தது.

### ஐக்கிய நாடுகள் பாதுகாப்பு அவை

ஐக்கிய நாடுகளின் பாதுகாப்பு அவையில் கொண்டு வரப்படும் தீர்மானத்தை வீட்டோ அதிகாரம் பெற்ற நாடுகளான சீனா, பிரான்ஸ், சோவியத் ஒன்றியம் தற்பொழுது ரஷ்யா, ஐக்கிய இராச்சியம் (இங்கிலாந்து) மற்றும் ஐக்கிய அமெரிக்கா ஆகிய ஐந்து நாடுகளுக்கு உள்ளது.

### ஐக்கிய அமெரிக்கா நாடுகள்

ஐக்கிய அமெரிக்க நாடுகளின் கீழவை மற்றும் செனட் அவையில் இயற்றிய சட்டங்களை, அந்நாட்டின் அதிபருக்கு தடை செய்யும் அதிகாரம் உள்ளது.
அமெரிக்க நாட்டு அதிபர் வீட்டோ அதிகாரத்தின் மூலம் தடை செய்த ஒரு சட்டத்தை, மீண்டும் அந்நாட்டின் கீழவையிலும்; மேலவையிலும் மூன்றில் இரண்டு பங்கு உறுப்பினர்களின் வாக்குகளால் நிறைவேற்றப்ப்படலாம்.
எ. கா. செப்டம்பர் 11, 2001 தாக்குதல்கள் தொடர்பாக சவுதி அரேபியா மீது வழக்கு தொடுக்க வழி செய்யும் சட்ட மசோதாவிற்கு, அந்நாட்டின் அதிபர் பராக் ஒபாமாவின் வீட்டோ அதிகாரத்தை மீறி, அந்நாட்டு நாடாளுமன்றம் ஒப்புதல் வழங்கியுள்ளது.

மேற்கோள்கள்
-----------

1. ↑  Spitzer, Robert J. (1988). *The presidential veto: touchstone of the American presidency*. SUNY Press. பக். 1–2. பன்னாட்டுத் தரப்புத்தக எண்:978-0-88706-802-7. .
2. ↑  Article I, Section 7, Clause 2 of the United States Constitution
3. ↑  அதிபரையும் மீறி அமெரிக்காவில் சட்டம்

வெளி இணைப்புகள்
---------------

* Regular Vetoes and Pocket Vetoes: An Overview (report) by Kevin R. Kosar
* Senate Reference Webpage on Vetoes, which includes lists of vetoes from 1789 to the current day.
* ஐ.நா.வில் வீட்டோ அதிகாரம்: பாகிஸ்தான் கடும் விமர்சனம்
**டெட்ராகுளோரோசைக்ளோபுரோப்பீன்** *(Tetrachlorocyclopropene)* என்பது C3Cl4 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இந்த அரோமாட்டிக் சேர்மத்தை டெட்ராகுளோரோவளையபுரோப்பீன் என்ற பெயராலும் அழைக்கலாம். நிறமற்ற நீர்மமாகக் காணப்படும் இச்சேர்மம் கரிமத் தொகுப்பு வினைகளிலும் அசிட்டைலீன் வழிப்பொருள்கள் தயாரிக்க உதவும் வினையாக்கியாகவும் பயன்படுகிறது. டைகுளோரோகார்பீனுடன் டெட்ராகுளோரோயெத்திலீனை சேர்த்து வினைபுரியச் செய்வதன் மூலம் டெட்ராகுளோரோசைக்ளோபுரோப்பீன் தயாரிக்க முடியும். 
அரைல்புரோப்பியோலிக் அமிலங்கள் தயாரிப்பிலும் இச்சேர்மம் பயன்படுத்தப்படுகிறது. 

C3Cl4 + ArH + 2 H2O → ArC2CO2H + 4 HCl
சில சந்தர்ப்பங்களில் ஈர் அரைலேற்ற வினைகள் நிகழ்ந்து டை அரைல்சைக்ளோபுரோப்பீனோன் உருவாகிறது. இதை கார்பனைல் நீக்கம் செய்து டை அரைல் அசிட்டைலைன்களைப் பெற இயலும். இடைநிலையான டிரைகுளோரோசைக்ளோபுரோப்பீனியம் மின்னணு கவரி (C3Cl3+) வழியாக இவ்வினைகள் நிகழ்கின்றன.

மேற்கோள்கள்
-----------

1. ↑  Oliver Reiser, Armin de Meijere (2001). "Tetrachlorocyclopropene". *eEROS*. doi:10.1002/047084289X.rt028.
2. ↑  Glück, C; Poingée, V; Schwager, H (1987). "Improved Synthesis of 7,7-Difluorocyclopropabenzene". *Synthesis* **1987** (3): 260–262. doi:10.1055/s-1987-27908. .
**எல். என். சாத்திரி** (*L. N. Shastri*) 30 ஆகத்து 1971 - 30 ஆகத்து 2017) சைதன்யா என்றும் அறியப்படும் இவர் இந்தியப் பின்னணிப் பாடகரும், இசையமைப்பாளரும் ஆவார். இவர் முக்கியமாக கன்னடத் திரைப்படத்துறையில் பணி புரிகிறார். *அஜகஜன்தாரா* (1991) திரைப்படத்தில் பின்னணி பாடகராக தனது வாழ்க்கையைத் தொடங்கிய இவர் 3000க்கும் மேற்பட்ட பாடல்களைப் பாடியுள்ளார். இவரது நண்பர்களின் பரிந்துரையின் பேரில், இவர் தன்னை சைதன்யா என மறுபெயரிட்டார். *கனசலு நீனே மனசளு நீனே* (1998) படம் தொடங்கி 25க்கும் மேற்பட்ட படங்களுக்கு இசையமைத்துள்ளார். 

பாடகராக இவரது மிகப் பெரிய வெற்றிப் பாடல் *ஜானுமடா ஜோடி* (1996) திரைப்படத்திலிருந்து "கொலுமண்டே ஜங்கமதேவரு" என்ற பாடலாகும். இது இவருக்கு தொழிலில் ஒரு பெரிய வெற்றியைக் கொடுத்தது. மேலும், சிறந்த ஆண் பின்னணிப் பாடகருக்கான கர்நாடக மாநில திரைப்பட விருதையும் பெற்றுத் தந்தது. அம்சலேகா, வி. மனோகர், வி. அரிகிருஷ்ணா, குருகிரண், அர்ஜுன் ஜன்யா, அனூப் சீலின் உள்ளிட்ட கன்னடத் திரையுலகின் முக்கிய இசை இயக்குநர்களுடன் இவர் நெருங்கிய தொடர்பு கொண்டிருந்தார்.

எல். என். சாத்திரி சக பாடகி சுமாவை மணந்தார். சுமாவும் 50க்கும் மேற்பட்ட படங்களுக்கு பாடியுள்ளார்.

இறப்பு
------

குடல் புற்றுநோயால் பாதிக்கப்படிருந்த எல். என். சாத்திரி 30 ஆகத்து 2017 அன்று இறந்தார்.

சான்றுகள்
---------

1. ↑  "L N Shastri Wiki: Death, Wife, Family, Songs & Facts to Know" (in en-US). *SocioFreak*. 2017-08-30. Archived from the original on 2017-08-30. .
2. ↑  "L N Shastri Wiki: Death, Wife, Family, Songs & Facts to Know" (in en-US). *SocioFreak*. 2017-08-30. Archived from the original on 2017-08-30. .

வெளி இணைப்புகள்
---------------

* L. N. Shastry biography

|  |  |
| --- | --- |
| ஆளுமைக் கட்டுப்பாடு: கலைஞர் இதை விக்கித்தரவில் தொகுக்கவும் | 
* MusicBrainz

 |
**எல்-அம்ரா களிமண் கால்நடைகள்** எனப்படுவது, பண்டை எகிப்தில், வம்ச ஆட்சிக்கு முந்திய முதலாவது நாக்கடா காலத்தைச் சேர்ந்த ஒரு சிறிய களிமண் சிற்பம் ஆகும். இது கிமு 3500 காலப் பகுதியைச் சேர்ந்தது. இது எகிப்தின் எல்-அம்ராவில் உள்ள கல்லறைகளில் கண்டெடுக்கப்பட்ட பல மாதிரிகளுள் ஒன்று. இது இப்போது இலண்டனில் உள்ள பிரித்தானிய அருங்காட்சியகத்தில் உள்ளது. 24.2 சமீ நீளமும், 15.3 சமீ அகலமும் கொண்ட இச் சிற்பம் அதிக அளவு 8.2 சமீ உயரமானது. களிமண்ணால் செய்யப்பட்ட இது குறைவான வெப்பநிலையில் சுடப்பட்டு நிறப்பூச்சு பூசப்பட்டது. ஆனாலும், தற்போது நிறப்பூச்சுப் பெருமளவு இல்லாமல் போய்விட்டது.

நான்கு கால்நடைகள் ஒன்றுக்கொன்று இணையாக வரிசையாக நிற்பதுபோல் காட்டப்பட்டுள்ள இச்சிற்பத்தில் கறுப்பு வெள்ளைக் குறிகள் காணப்படுகின்றன. ஒரு பசுவின் தலையைக் காணவில்லை. மற்றப் பசுக்களின் கொம்புகளின் சில பகுதிகளும் உடைந்து விட்டன. இறந்தவரின் அடுத்த வாழ்வில் உணவுக்கான வளங்கள் உள்ளதைக் குறிப்பதற்காக இது கல்லறையில் வைக்கப்பட்டு இருக்கலாம் என நம்பப்படுகிறது. விலங்கு வளர்ப்பின் இந்தத் தொடக்க காலத்தில் எகிப்தியக் கால்நடைகள் இறைச்சிக்காகவோ பாற் பொருட்களுக்காகவோ அன்றிக் குருதிக்காகவே பயன்பட்டிருக்கலாம் எனக் கருதப்படுகிறது. இதன் மேல் துணி அடையாளங்கள் காணப்படுவதனால் இது ஒரு துணிக்குக் கீழ் வைக்கப்பட்டிருக்கலாம் அல்லது முழுவதுமாக ஒரு துணியில் சுற்றப்பட்டிருக்கலாம். 

இந்தச் சிற்பம் 1901 ஆம் ஆண்டு பிரித்தானிய அருங்காட்சியகத்துக்கு நன்கொடையாக வழங்கப்பட்டது. இது பாதுகாக்கப்பட்டு 1993ல், அருங்காட்சியகத்தின் புதுப்பிக்கப்பட்ட தொடக்ககால எகிப்து காட்சியகத்தில் (அறை 64) வைக்கப்பட்டது.

2010ல் பிரித்தானிய அருங்காட்சியகப் பணிப்பாளர் நீல் மக்கிரெகர் பிரித்தானிய ஒலிபரப்புக் கூட்டுத்தாபனத்தின் ஒலிபரப்பில் தொடராக வழங்கிய 100 பொருட்களில் உலக வரலாறு என்னும் நிகழ்ச்சியில் 8 ஆவது பொருளாக உள்ளடக்கப்பட்டது.

குறிப்புக்கள்
-------------

1. 1 2  சேமிப்புத் தரவுத்தளப் பதிவு: 1901,1012.6
2. ↑  Egyptian clay model of cattle பரணிடப்பட்டது 2009-05-23 at the வந்தவழி இயந்திரம், British Museum, accessed June 2010
3. ↑  "A History of the World - Object: A model of four cattle buried in a grave in Egypt". BBC and British Museum. 22 September 2008. 16 June 2010 அன்று பார்க்கப்பட்டது.

வெளியிணைப்புக்கள்
-----------------

* British Museum on conserving the model பரணிடப்பட்டது 2012-02-04 at the வந்தவழி இயந்திரம்
**வீடு மனைவி மக்கள்** (*Veedu Manaivi Makkal*) திரைப்படம் 1988-ஆம் ஆண்டு வெளியான ஓர் இந்தியத் தமிழ்த் திரைப்படமாகும். இத்திரைப்படத்தை டி. பி. கஜேந்திரன் இயக்க என். ராதாவால் தயாரிக்கப்பட்டது. இத்திரைப்படத்தில் விசு, கே. ஆர். விஜயா, பாண்டியன், சீதா, எஸ். வி. சேகர் ஆகியோர் நடித்திருந்தனர்.

நடிகர்கள்
---------

* விசு - சுப்பையா பிள்ளை
* கே. ஆர். விஜயா - லட்சுமி
* பாண்டியன்
* சீதா - உமா
* எஸ். வி. சேகர்

கதைச்சுருக்கம்
--------------

சுப்பையா பிள்ளை (விசு) ஓர் அச்சகத்தில் வேலை செய்து வருகிறார். அவரும், அவரது மனைவி லட்சுமி, கணவனை பிரிந்து வாடும் மூத்த மருமகள் பார்வதி, கல்யாணமாகாமல் இருக்கும் முதல் மகள் சுலக்ஷனா, வேலை கிடைக்காமல் இருக்கும் இரண்டாவது மகன் சங்கர், கடைசி மகள் உமா ஆகியோருடன் ஒரே வீட்டில் வாழ்ந்து வருகிறார். இந்த சூழ்நிலையில், சுப்பையா பிள்ளை தன் குடும்ப உறுப்பினர்களுக்கும், சுற்றியிருக்கும் சக மக்களுக்கும் உள்ள பிரச்சனைகளை எவ்வாறு அணுகி தீர்த்து வைக்கிறார் என்பதே கதை களமாகும். எஸ். வி. சேகர் இப்படத்தில் ஒரு முக்கிய நகைச்சுவை கதாபாத்திரத்தில் நடித்திருந்தார் என்பது குறிப்பிடத்தக்கது.

தயாரிப்பு
---------

வீடு மனைவி மக்கள், டி. பி. கஜேந்திரன் அவர்களின் முதல் படமாகும். விசுவின் பாணிக்கு[] ஏற்றவாறு எழுதப்பட்ட கதையாகும். இப்படத்தின் இறுதி ஒளிநாடாவின் நீளம் 4117.32 மீட்டர்கள் ஆகும்.

இசை
---

திரைப்படத்தின் இசையமைப்பாளர் சங்கர் கணேஷ் ஆவார்கள்.

| வரிசை
எண் | பாடல் | பாடகர்(கள்) | பாடல் ஒலிக்கும் நேரம் |
| --- | --- | --- | --- |
| 1 | காதல் காதல் | கே. ஜே. யேசுதாஸ் | 03:13 |
| 2 | செங்கல்லை தூக்குற | மலேசியா வாசுதேவன், உமா ரமணன் | 03:15 |
| 3 | நம் வீடுதான் | மனோ | 04:57 |
| 4 | வீடு மனைவி மக்கள் | எஸ். பி. பாலசுப்பிரமணியம் | 04:05 |
| 5 | தொட்டதெல்லாம் | எஸ். பி. பாலசுப்பிரமணியம் | 04:00 |

வெளியீடு மற்றும் வரவேற்பு
-------------------------

15 ஜனவரி 1988-ல் வீடு மனைவி மக்கள் திரைப்படம் வெளியானது. வெளியான அடுத்த வாரம், இப்படம் விசுவின் முந்தயப்படங்களை (குடும்பம் ஒரு கதம்பம், மணல் கயிறு (திரைப்படம்), சம்சாரம் அது மின்சாரம், திருமதி ஒரு வெகுமதி) போலவே இருப்பதாகவும், மேலும் கே. ஆர். விஜயாவின் நடிப்பு அருமையாக இருந்ததாகவும், என். கிருஷ்ணஸ்வாமி இந்தியன் எக்சுபிரசில் விமர்சனம் செய்தார்.

மேற்கோள்கள்
-----------

1. 
2. 
3. பரணிடப்பட்டது 2018-03-20 at the வந்தவழி இயந்திரம்
4. 
5.

வெளியிணைப்புகள்
---------------

* 
* 



1. ↑  "Veedu Manaivi Makkal (Celluloid)". *movies.syzygy.in*. 20 மார்ச் 2018 அன்று மூலம் பரணிடப்பட்டது. 20 March 2018 அன்று பார்க்கப்பட்டது.
2. ↑  "Veedu Manaivi Makkal". *Saavn*. 17 October 2018 அன்று பார்க்கப்பட்டது.
3. ↑  "Veedu Manaivi Makkal (1988)". *Music India Online*. 16 ஏப்ரல் 2021 அன்று மூலம் பரணிடப்பட்டது. 20 March 2018 அன்று பார்க்கப்பட்டது.
4. ↑  Krishnaswamy, N. (22 January 1988). "In the 'family way' again". *இந்தியன் எக்சுபிரசு*: p. 5. .
**கரசேவை** (**Kar seva**) என்பது, சீக்கிய சமயம் வலியுறுத்தும் முக்கிய அறங்களில் ஒன்றான தன்னலமற்ற சமுதாயத் தொண்டாகும். 

அனைவரில் உறையும் இறைவனை அடையும் வழிகளில், கரசேவைமூலம் சமயத் தொண்டு மற்றும் சமுதாயத் தொண்டு செய்வது என்பது சீக்கிய சமய மரபாகும்.

கைகளைக் கொண்டு பிறருக்கு தொண்டு செய்வது, வழிபாட்டிற்கான இறைவனின் ஆலயம் கட்டுதல் போன்ற செயல்கள் சீக்கிய சமய வரலாற்றில் கரசேவை என்பர். கரசேவை செய்பவர்களை **கரசேவகர்கள்** என்றும் அழைப்பர். 

இருப்பினும், அண்மைக்காலத்தில், விசுவ இந்து பரிசத் அமைப்பினர் ராம ஜென்ம பூமியில் இராமருக்கு கோயில் எழுப்பும் செயலுக்கு **கரசேவை** என்று பெயரிட்டுள்ளனர். 

பஞ்சாபி மொழியில் *சேவை* என்பதற்கு இறை வழிபாடு, வணக்கம் தெரிவித்தல் மற்றும் அன்பு மூலம் மரியாதை தெரிவித்தல் எனப் பொருளாகும். சீக்கிய குருக்களின் புனித கிரந்தங்கள் சேவையும் (தொண்டு), இறை வழிபாடும் இணைந்ததே *சேவை* எனக்கூறுகிறது. பலனை எதிர்பாராது, மனத்தாழ்வுடன், அன்புடன் செய்யும் தொண்டினையே சேவை எனக்கருதப்படுகிறது. பொதுவாக **கர சேவை** என்பதை தன்னார்வ உழைப்பு என மொழிபெயர்க்கப்படுகிறது.

பொற்கோயிலில் கரசேவை
-------------------

முகலாயப் பேரரசர் ஜகாங்கீர் ஆட்சிக் காலத்தில் அமிர்தசரஸ் நகரத்தில் உள்ள பொற்கோயில் தன்னலமற்ற சீக்கிய சமூக கரசேவகர்களால் எழுப்பட்டதாகும்.
இன்றளவும் அனைத்து சீக்கிய குருத்துவார்களில், தன்னலமற்ற தொண்டு புரியும் கரசேவகர்களால் உணவு சமைப்பது, உணவு பரிமாறுவது மற்றும் தூய்மைப் பணிகள் நடத்தப்படுகிறது.

மேற்கோள்கள்
-----------

1. 1 2  Singha, H. S. (2000). *The Encyclopedia of Sikhism*. Hemkunt Press. பன்னாட்டுத் தரப்புத்தக எண்:8170103010.
2. ↑   *Image journeys: audio-visual media and cultural change in India*. Sage Publications. 1999. பக். 134. பன்னாட்டுத் தரப்புத்தக எண்:978-0-7619-9325-4.
3. ↑  Virdee, Gurmit Singh. "Labour of love: Kar seva at Darbar Sahib's Amrit Sarover". *Sikh Formations: Religion, Culture, Theory* **1** (1). doi:10.1080/17448720500231409.
**எலன்ஸ்பேர்க் வெங்கடேசுவரர் கோயில்** (*Helensberg Sri Venkateswara Temple*) அவுஸ்திரேலியாவின் நியூ சவுத் வேல்ஸ் மாநிலத்தில் சிட்னி மாநகரத்திலிருந்து சுமார் 55 கிமீ தெற்காக அமைந்துள்ள எலன்ஸ்பெர்க் (Helensburg) என்னும் இடத்தில் அமைந்துள்ளது.

வரலாறு
------

இக்கோயிலுக்காக சிற்ப சாத்திரம் குறிப்பிடுகின்ற அனைத்து இயல்புகளும் அமையப் பெற்ற ஒரு நிலம் 1979 ஆம் ஆண்டு வாங்கப்பட்டது. அங்கு முதலில் வெங்கடேசுவரர் கோயிலும், வரசித்தி விநாயகருக்கான கருவறையும் அமைக்கப்பட்டது. இதற்கான குடமுழுக்கு 1985 ஆம் ஆண்டு ஜூன் 30 ஆம் நாள் நடைபெற்றது. அருகில் சிவன் கோயில் அமைக்கப்பட்டு அதற்கான மகாகும்பாபிஷேகம் 1994, ஜனவரி 23 இல் நடைபெற்றது. இரு கோயில்களுக்குமான மகா மண்டபம், ராஜகோபுரம் ஆகியன அமைக்கப்பட்டு 2004, பெப்ரவரி 1 இல் அவற்றிற்கான கும்பாபிஷேகம் நடைபெற்றது.

வெங்கடேசுவரர் கோயில் அமைப்பு
----------------------------

வெங்கடேசுவரர் கோயிலின் ராசகோபுரம்
வெங்கடேசுவரர் கோயில் மூலஸ்தானத்தில் வெங்கடேசுவரர் வீற்றிருக்க மகாலட்சுமி வலப்பக்கத்திலும் ஆண்டாள் இடது பக்கத்திலும் கோயில் கொண்டுள்ளனர். அனுமான், ராமர், நரசிம்மர், கருடர், விஸ்வக்சேனர், சுதர்சனர் ஆகியோர் கோயிலில் அவரவர்க்குரிய இடத்தில் அமர்ந்துள்ளனர். வேணுகோபால் ஆழ்வார்கள், தசாவதாரம் சத்தியநாராயணன் ஆகியோரது சிற்பங்கள் பிரகார சுவரை அலங்கரிக்கின்றன.

சிவன் கோயில் அமைப்பு
--------------------

சிவன் கோயிலில் கணேசர், சந்திரமௌலீஸ்வரர், திரிபுரசுந்தரி, துர்க்கை அம்மன், தக்சிணாமூர்த்தி, வள்ளி தெய்வானை சமேதரராக சுப்பிரமணியசுவாமி ஆகியோர் கோயில் கொண்டுள்ளனர். இடும்பன், வைரவர், நவக்கிரகங்கள் ஆகியனவும் வாசலுக்கு அருகில் இடம்பெற்றுள்ளனர். பிரகார சுவர்களில் உள்ள சிறு மாடங்களில் விநாயகர், முருகன் ஆகியோரது பல்வேறு மூர்த்தங்கள் அமைக்கப்பட்டுள்ளன.

சிறப்புப் பூசைகள்
-----------------

இரண்டு கோயில்களிலும் நாள்தோறும் பூசைகள் நடைபெறுகின்றன. ஆண்டுமுழுவதும் உள்ள சகல சிறப்பு நாட்களிலும் சிறப்புப் பூசைகள் நடைபெறுகின்றன. பவித்ர உற்சவமும், கணேஷ விசர்ஜன உற்சவமும் இங்கு நடைபெறும் முக்கியமான விழாக்கள்.

வெளி இணைப்புகள்
---------------

* ஹெலன்ஸ்பேர்க் ஸ்ரீ வெங்கடேஸ்வரர் கோயில்
**மஞ்சள் கால் காடை** (*Yellow-legged Buttonquail*) இவை காடை வகையைச் சாராத ஒரு சிறிய பறவை பிரிவுகளில் உள்ள கருங்காடை (Buttonquail) இனத்தில் சேர்க்கப்பட்ட பறவையாகும். பொதுவாக இந்தியத் துணைக்கண்டம், மற்றும் தென்கிழக்காசியாவில் அமைந்துள்ள நாடுகளில் காணப்படுகிறது. இவற்றில் துணைப்பிரிவாக இரண்டு பறவைகள் இந்தியா, பாக்கித்தான், நேபாளம், அந்தமான் தீவுப்பகுதி, மியான்மர், இந்தோனேசியா, மற்றும் கிழக்கு சீனா போன்ற இடங்களில் காணப்படுகிறது. இனப்பெருக்கத்திற்காக இவை கொரியத் தீபகற்பம் மற்றும் ரசியாவின் தென்கிழக்குப் பகுதிக்குச் இடப்பெயர்ச்சி செய்கிறது.

மஞ்சள் கால் காடையில் பெண் பறவை பெரியதாகவும், பல வண்ணத்தோகையைக் கொண்டும் காணப்படுகிறது. இவற்றில் பெண் பறவை பல ஆண்களுடன் தொடர்பில் உள்ளது. பெண் காடைகள் இனப்பெருக்கக் காலம் அல்லாத வேளைகளில் இதன் உடல் மெருகேறிய வண்ணம் கொண்டு காணப்படுகிறது. பெண் காடைகள் சேர்க்கை நேரத்தில் ஆண் காடைகளுக்கு உணவு எடுத்துவந்து கொடுக்கிறது. அதே வாளையில் இவ்வினத்தில் ஆண் காடைகளே அடைகாக்கும் குணம் கொண்டு காணப்படுகிறது. குஞ்சு பொரிப்பதற்கு 12 நாட்கள் அடைக்காக்க வேண்டியுள்ளது.

மேற்கோள்கள்
-----------

1. ↑  BirdLife International (2012). "*Turnix tanki*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். 1 July 2016 அன்று பார்க்கப்பட்டது.
2. ↑  Debus, S.; Kirwan, G.M. (2016). "Yellow-legged Buttonquail (*Turnix tanki*)". *Handbook of the Birds of the World Alive*. Lynx Edicions, Barcelona. 1 July 2016 அன்று பார்க்கப்பட்டது.CS1 maint: multiple names: authors list (link)
3. ↑  Seth-Smith, D (1903). "On the breeding in captivity of *Turnix tanki*, with some notes on the habits of the species". *Avicultural Magazine* **1** (10): 317–324. .
**இருள்வ மௌத்திகம்** எழுத்தாளர் கோணங்கி எழுதிய குறுநாவல் மற்றும் கதைகளின் தொகுப்பு.

இந்தத் தொகுப்பில் இடம்பெற்றிருப்பவை:

I. இதுவரைத் தன் நூலைப் படித்து - முடித்து - இராத வாசகனின் குறிப்புகள்  

அ) தேய்ந்தால் வளரும் கலை வளர்ந்தால் தேயும் கலை  

ஆ) ஒரு கதை சொல்பவன் மற்றொரு கதை சொல்லியை விரும்ப மாட்டான்.  

இ) கதை தன் சொல்லியை விரும்பமாட்டாள்  

II. கதாந்தகம்  

1. இருள்வ மௌத்திகம்
2. புலிக்குகை நாயனம்
3. அலையும் கண்ணாடியுள் ரஸவாதி
4. வெள்ளரிப் பெண்
5. திறந்த விழிகளோடு தூங்கும் ஸ்திரிகள்
6. மண் சிலம்பை
7. மோன இழை

III. குறுநாவல்  

1. தழும்புகள் சிவந்த அணங்குநிலம்

IV. நேர்முகம்  

1. தன்னுடன் தன் உரையாடல்

பின்னுரையிலிருந்து
------------------

> 
> "வனச்சாம்பல் பூக்களாக உருமாறி நில வாசனைகளை அடுத்த காலத்திற்கு அப்பால் உள்ள கல்வீடுகளின் இருபக்க யோனிகளில் அருவிபாயும் தொனி மறைவாய் கேட்கிறது. உள்ளிருப்பவர் யாவரும் நிழல்களின்றி இருந்தார்கள். கூட வருபவர்கள் யாருமின்றி கொற்றவைச் சுடர் விளக்கிற்கருகில் மான்கூட்டம் உறங்க அவற்றோடு மந்திகள் பாறைகளில் துயில வெம்பரப்பான அவாந்தரவெளி மூடிய தருணம். வேடர் மரங்கடைந்த கொற்றவைச் சிற்பங்களின் திருகிய சுடர் மேவும் வெளிச்சம் ஆனைத்தோல் சுற்றிக் கரு உடல் கொண்ட ஒற்றை முலைச்சியை மயிற்பீலிகளால் மூடிய கண்களின் இருவம் மயூர பிச்சதுவஜம் அணிந்த பாழ்நிலத்தாள் விடியலாய் எழ இலையுடைதறித்த வனாந்தரி பயங்கரக் கரியநிறத்தில் காட்டை இருட்டித் தீர்த்தாள்"
> 
> 
>
மன்ஹாட்டன் நகரில் உள்ள கிரீன்விச் கிராமம் நேர்பாலீர்ப்பாளர்கள் வசிக்கும் பகுதியாகும். அங்குள்ள ஸ்டோன்வால் இன் எனப்படும் அருந்தகம் ஒன்று வானவில் பெருமைக் கொடிகளால் அலங்கரிக்கப்பட்டு இருக்கும் காட்சி.
**நேபெ. நேஆ. இ. மா. சமூகம்** (LGBT community) என்பது நேர்பாலீர்ப்பு பெண், நேர்பாலீர்ப்பு ஆண், இருபாலீர்ப்பாளர், மாற்றுப் பாலினத்தவர் மற்றும் பிற புதுமர்களை உள்ளடக்கிய சமூக இயக்கத்தைக் குறிக்கிறது. இந்த சமூகங்கள் பொதுவாக பெருமை, பன்முகத்தன்மை, தனித்துவம் மற்றும் பாலுணர்வு ஆகியவற்றைக் கொண்டாடுகின்றன. பெரிய சமூகத்தில் இருக்கும் பன்முகத்தன்மை, நேர்பாலீர்ப்புக்கு எதிரான வெறி, இருவெறி, மாற்றுப் பாலினத்தவருக்கு எதிரான வெறி, பாலுறவு மற்றும் இணக்கமான அழுத்தங்களுக்கு எதிரான வலுவான இயக்கமாக இச்சமூகம் உள்ளதாக எல்ஜிபிடி ஆர்வலர்கள் மற்றும் சமூகவியலாளர்கள் கருதுகின்றனர். பெருமை என்பது LGBT சமூகத்தின் அடையாளத்தையும் கூட்டு பலத்தையும் குறிக்கின்ற சொல்லாகப் பயன்படுத்தப்படுகின்றது; பெருமை அணிவகுப்புகள் இச்சொல்லுக்கு எடுத்துக்காட்டாக விளங்குகின்றன. எல்ஜிபிடி சமூகம் அரசியல் சார்பற்றதாகும். 

LGBT சமூகத்தின் ஒரு பகுதியாகக் கருதப்படும் குழுக்களில் நேர்பாலீர்ப்பு கிராமங்கள், LGBT உரிமைகள் அமைப்புகள், நிறுவனங்களில் LGBT பணியாளர் குழுக்கள், பள்ளிகள் மற்றும் பல்கலைக்கழகங்களில் LGBT மாணவர் குழுக்கள் மற்றும் LGBT-உறுதிப்படுத்தும் மதக் குழுக்கள் ஆகியவை அடங்கும்.

உலகெங்கிலும் உள்ள பல்வேறு இடங்களில் எல்ஜிபிடி உரிமைகளை ஊக்குவிக்கும் சிவில் உரிமைகளுக்கான இயக்கங்களில் எல்ஜிபிடி சமூகங்கள் தங்களை ஒழுங்கமைக்கவும் ஆதரிக்கவும் செய்கின்றன.

மேற்கோள்கள்
-----------

1. ↑  Julia Goicochea (August 16, 2017). "Why New York City Is a Major Destination for LGBT Travelers". The Culture Trip. January 2, 2020 அன்று மூலதளத்திலிருந்து பரணிடப்பட்டது எடுக்கப்பட்டது. February 2, 2019 அன்று பார்க்கப்பட்டது.
2. ↑  Eli Rosenberg (June 24, 2016). "Stonewall Inn Named National Monument, a First for the Gay Rights Movement". *The New York Times*. .
3. ↑  "Workforce Diversity The Stonewall Inn, National Historic Landmark National Register Number: 99000562". National Park Service, U.S. Department of the Interior. March 6, 2016 அன்று மூலதளத்திலிருந்து பரணிடப்பட்டது எடுக்கப்பட்டது. April 21, 2016 அன்று பார்க்கப்பட்டது.